[{"text_idx": "#000003", "text": "MX Nationali sarjas vo\u0303idu kindlustanud Kullas: tase on va\u0308ga ko\u0303va"}, {"text_idx": "#000004", "text": "U\u0308le-eelmisel na\u0308dalavahetusel toimus Inglismaal Landrake'i krossirajal motokrossi MX Nationalsi neljas etapp, kus tuli MX1 klassis vo\u0303itjaks eestlane Harri Kullas, kes kindlustas endale esikoha ka hooaja kokkuvo\u0303ttes. Eestlane jagab esikohta ka Briti meistrivo\u0303istluste sarjas, kus on so\u0303ita veel kaks etappi."}, {"text_idx": "#000005", "text": "29-aastasest Kullasest sai teine so\u0303itja, kes MX Nationalsi sarja kaks korda vo\u0303itnud ning seekord kindlustas ta endale u\u0308ldvo\u0303idu juba enne viimast etappi. Ta u\u0308tles, et ta\u0308nu koroonaviiruse levikule on MX Nationalsi sari saanud juurde head konkurentsi, sest Briti meistrivo\u0303istluste so\u0303itjad on samuti sarjas osalenud."}, {"text_idx": "#000006", "text": "\"Meil on Inglismaal kolm head sarja, ko\u0303ige ko\u0303vem on kindlasti Briti meistrivo\u0303istlused, teine on MX Nationalsi sari, mille ma vo\u0303itsin. Kuna see koroonaviirus on paar aastat mo\u0308llanud, siis on ka kohalikud kiired so\u0303itjad ja ka mo\u0303ned MM-so\u0303itjad so\u0303itnud mo\u0303lemaid sarju,\" u\u0308tles Kullas Vikerraadiole. \"Vo\u0303ib o\u0308elda, et see aasta on [MX Nationals] vo\u0303rdva\u0308a\u0308rne Briti meistrivo\u0303istlustega ja eks kohalikud tiimid Inglismaal eelistavad meistrivo\u0303istluste sarja, aga sel aastal on MX Nationals saanud rohkem konkurentsi.\""}, {"text_idx": "#000007", "text": "Vaatamata ko\u0303vemale tasemele, juhib eestlane kaks etappi enne hooaja lo\u0303ppu ka Briti meistrivo\u0303istlusi. \"Aasta algas natuke kohmakalt, meil on uus Yamaha tsikkel ja natuke raske oli kohaneda. Pa\u0308rast paari etappi leidsime hea seadistuse ja sealt hakkas ka ha\u0308id tulemusi tulema. Vo\u0303itsin kolmanda, neljanda ja viienda etapi u\u0308ldtulemuse a\u0308ra ja sellega olen nu\u0308u\u0308d to\u0303usnud u\u0308ldtabelis liidrikohale,\" u\u0308tles Kullas."}, {"text_idx": "#000008", "text": "Eestlane jagab 193 punktiga teist kohta Briti so\u0303itja Tommy Searle'iga ning u\u0308tles, et kohalikel on meistrivo\u0303istlustel rohkem motivatsiooni, et pingutada. \"Pingelised so\u0303idud saavad olema, aga teen oma to\u0308o\u0308d ja proovin nii so\u0303ita, kuidas olen siiani suutnud. Heade startide kaudu proovime ja\u0308lle so\u0303itu vo\u0303ita ja vaatame, mis pa\u0308rast viimast starti saab,\" u\u0308tles Kullas."}, {"text_idx": "#000009", "text": "Kuigi tal on kogemusi ka MM-sarjaga, selgitas Kullas, et seal pole mo\u0303tet iga hinna eest kaasa lu\u0308u\u0308a. \"Sellist omal ka\u0308el pingutamist ja lihtsalt ka\u0308ia seda MM-sarja kaasa, et mo\u0303ni punkt koju tuua, see mind ei eruta. Pigem tahaksin saada hea tiimiga tulemust ka teha, aga finantsipool on ka ta\u0308htis. Aasta on pikk ja eelarve pa\u0308ris korralik,\" u\u0308tles motorattur."}, {"text_idx": "#000010", "text": "\"Mingi aasta oligi selline, et MM-sarjas ei saanud sellist tiimikohta, kus oleks saanud mo\u0303istlikult palka, millega a\u0308ra elada ja head tiimi, kus oleks olnud hea vo\u0303istlustsikkel, millega tulemusi teha,\" lisas Kullas."}, {"text_idx": "#000011", "text": "Nii tuligi kolm aastat tagasi pakkumine Inglismaalt so\u0303ita kohalikke sarju. \"Kerge toetus on tiimi poolt, millega suudan a\u0308ra elada ja tiim on va\u0308ike, aga ha\u0308sti tore. Siiamaani olen va\u0308ga rahul, saan so\u0303ita ko\u0303vade meestega, kes praegugi MM-i so\u0303idavad. Suudan nendega so\u0303ita ja isegi vo\u0303ita,\" u\u0308tles Kullas."}, {"text_idx": "#000012", "text": "Ta lisas, et Eestist tulles on raske MM-sarja la\u0308bi lu\u0308u\u0308a, sest tihtipeale otsitakse so\u0303itjaid suurematest riikidest. \"Kunagi oli hea na\u0308ide, et kui olin mina ja prantslane, kes olid tehasetiimi potentsiaalsed so\u0303itjad, siis valiti teine so\u0303itja, isegi, kui ta polnud u\u0308htegi so\u0303itu minust eespool olnud see hooaeg. Kuna tema nimi mu\u0308u\u0308b Prantsusmaal rohkem tsikleid kui mina kodumaal,\" selgitas Kullas."}, {"text_idx": "#000013", "text": "Ta u\u0308tles, et on rahul Inglismaal ja\u0308tkamisega, kuid hoiab siiski lootust ka MM-sarja pakkumistele. Kullas valmistub ka septembri lo\u0303pus toimuvaks Rahvuste krossiks, kus Eesti koondis kaks aastat tagasi ko\u0303rge neljanda koha pa\u0308lvis."}, {"text_idx": "#000017", "text": "Motokrossi ja enduro koondised tegid Leoki juhendamisel u\u0308histreeningu"}, {"text_idx": "#000022", "text": "Ma\u0308tik so\u0303itis end maanteeratturite EM-il esiku\u0308mnesse"}, {"text_idx": "#000029", "text": "Nabi lohutusringi mats\u030cist: mulle ei antud vo\u0303rdset vo\u0303imalust"}, {"text_idx": "#000030", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000031", "text": "Kristin Kuuba MM-ist: on vaja edasi to\u0308o\u0308tada, ku\u0308ll need vo\u0303idud ka tulevad"}, {"text_idx": "#000032", "text": "Lajal suure sla\u0308mmi debu\u0308u\u0308dist: ja\u0308rgmine kord tean, mida oodata"}, {"text_idx": "#000037", "text": "Tattar to\u0303usis kettagolfi suurturniiril teiseks"}, {"text_idx": "#000044", "text": "Eesti naiste jalgpallikoondis avas esimesel katsel punktiarve"}, {"text_idx": "#000046", "text": "Toobal: u\u0308ks sidema\u0308ngija peab kerkima esile ja vo\u0303tma vastutuse"}, {"text_idx": "#000049", "text": "Mistra loodab kogenud koondislaste abil tippu jo\u0303uda"}]